Гарантирани ли са парите ми в банката?
Всички влогове в банки, лицензирани от Българска Народна Банка, независимо дали са фирмени или на физически лица, в размер до 196 000 лева са гарантирани със закон от държавата. Ако имате влогове в няколко банки, всеки от тях е отделен и гарантиран сам по себе си до тази сума. Ако имате няколко депозита в една банка, и общата им сума надхвърля 196 000 лева, тогава горницата над тази сума не е гарантирана. Не се гарантират депозити с индидуално договорени условия, както и влогове на финансови институции, на местните и централни власти. Важно е да разберете, че всички депозити са гарантирани до този размер, дори и да са били при промоционални условия, към момента на откриването. Единствено ако сте договорили само за Вас определен специален лихвен процент (който не е стандартен и не всеки може да се възползва от него), тогава вашия влог няма да бъде гарантиран от държавата, т.е. нямате никаква защита.